EkBass/fiwiki-20250220-pages-articles huggingface dataset:
Purjehdus kesäolympialaisissa 1924

Vuoden 1924 kesäolympialaisten purjehdus järjestettiin 10. – 13. heinäkuuta ja 21. – 26. heinäkuuta 1924 Ranskassa Meulan-en-Yvelinesissä ja Le Havressa. Laji oli olympialaisten ohjelmassa viidettä kertaa. Mukana oli 65 osanottajaa 19 maasta. ==Mitalistit== Tapahtuma Kultaa Hopeaa Pronssia Ranskan kansallinen monotyyppi Léon Huybrechts Henrik Robert Hans Dittmar 6mR Elisabeth V Anders Lundgren Christopher Dahl Eugen Lunde Bonzo Vilhelm Vett Knud Degn Christian Nielsen Willem-Six Johan Carp Anthonij Guépin Jan Vreede 8mR Béra Carl Ringvold Rick Bockelie Harald Hagen Ingar Nielsen Carl Ringvold Emily Ernest Roney Harold Fowler Edwin Jacob Thomas Riggs Walter Riggs Namousse Louis Charles Breguet Pierre Gauthier Robert Girardet André Guerrier Georges Mollard ==Mitalitaulukko== 1\. 2 1 0 3 2\. 1 0 0 1 3\. 0 1 0 1 3\. 0 1 0 1 5\. 0 0 1 1 5\. 0 0 1 1 5\. 0 0 1 1 ==Lähteet== *Sailing at the 1924 Paris Summer Games Luokka:Kesäolympialaiset 1924 1924
Kuopion kauppakamari

Kuopion kauppakamari on elinkeinoelämän vaikuttaja-, asiantuntija-, edunvalvoja- ja kouluttajajärjestö. Se osallistuu yrityksiä koskevaan päätöksentekoon maakunnallisesti ja valtakunnan tasolla. Se on yksi Suomen 19 alueellisesta kauppakamarista, joiden yhteiselimenä toimii Keskuskauppakamari. Kuopion kauppakamari on perustettu vuonna 1918. Jäseniä on noin 700. Kuopion kauppakamarin toimialueena on Pohjois-Savo sekä Heinäveden ja Joroisten kunnat Etelä-Savon maakunnasta. Kuopiossa sijaitsevan toimiston lisäksi jäseniä palvelevat Varkauden ja Ylä-Savon kauppakamariosastot. Kuopion kauppakamari otti vuoden 2014 alusta uudeksi nimekseen Kuopion alueen kauppakamari. Toimitusjohtaja on Kaija Savolainen, jota edelsi Silja Huhtiniemi (2013–2020) ja Matti Niiranen (1997–2012). == Aiheesta muualla == * Kuopion kauppakamarin sivusto * Luokka:Suomalaiset kauppakamarit Luokka:Elinkeinoelämän järjestöt
Bernard Knowles

Bernard Knowles () oli brittiläinen elokuvaohjaaja ja elokuvaaja. Elokuvaajana hänet muistetaan parhaiten viidestä Alfred Hitchcockin elokuvasta 1935-1939 (muun muassa 39 askelta ja Nuori ja viaton). Hänen tunnetuin ohjaustyönsä lienee The Beatlesien televisioelokuva Magical Mystery Tour (1967). Knowles aloitti apulaiskuvaajana ja valmistui 1928 elokuvaajaksi. 1935-1939 hän kuvasi kaikki Hitchcockin elokuvat Nainen katoaa -elokuvaa lukuun ottamatta. Knowles ryhtyi ohjaajaksi 1945 ja erikoistui ensin pukudraamoihin kuten Paholaisen jousi (1946) ja Jassy. 1950-luvun puolivälissä hän siirtyi televisioon (muun muassa Robin Hoodin seikkailut (1955-1959)). Hänen viimeinen ohjaustyönsä oli Magical Mystery Tour (1967). Hän oli Oscar-ehdokkaana 1939 parhaasta värikuvauksesta elokuvassa The Mikado. == Valikoitu filmografia == Vuosi Alkuperäinen nimi Suomenkielinen nimi Tehtävä Huomioita 1935 The 39 Steps 39 askelta kuvaaja Alfred Hitchcockin elokuva 1936 Sabotage Sabotaasi kuvaaja Alfred Hitchcockin elokuva 1936 Secret Agent Salainen asiamies kuvaaja Alfred Hitchcockin elokuva 1937 Young and Innocent Nuori ja viaton kuvaaja Alfred Hitchcockin elokuva 1939 Jamaica Inn Jamaica Innin rannikkorosvot kuvaaja Alfred Hitchcockin elokuva 1939 The Mikado The Mikado kuvaaja Oscar-ehdokkuus parhaasta värikuvauksesta 1940 Gaslight Kaasuvalo kuvaaja 1941 The Saint's Vacation Pyhimys lomailee kuvaaja 1942 Unpublished Story kuvaaja 1943 The Demi-Paradise Muukalainen paratiisissa kuvaaja 1944 Love Story Lemmentarina kuvaaja 1945 A Place of One's Own ohjaaja 1946 The Magic Bow Paholaisen jousi ohjaaja 1948 Easy Money 12 oikein ohjaaja 1949 The Perfect Woman Täydellinen nainen ohjaaja, käsikirjoittaja 1953 Park Plaza 605 ohjaaja 1967 Magical Mystery Tour Magical Mystery Tour ohjaaja == Lähteet == Luokka:Brittiläiset elokuvaohjaajat Luokka:Brittiläiset elokuvaajat Luokka:Vuonna 1900 syntyneet Luokka:Vuonna 1975 kuolleet
Petšatniki

Petšatniki () on Moskovan kaakkoiseen hallintopiirikuntaan kuuluva kunta (raion) Moskvajoen varrella. Sen alue on 20,07 km² suuruinen ja siellä asuu 70 000 ihmistä. Vuonna 1995 Petšatnikiin avattiin Moskovan metron metroasema, joka kuuluu metrolinjaan 10 (Ljublinsko-Dmitrovskaja, vaaleanvihreä väri). ==Terrori-isku 1999== 8\. syyskuuta 1999 kello 23:59:58 Petšatnikissa tapahtui terroristi-isku, jossa tuhoutui kaksi kerrostaloa Ulitsa Gurjanova -kadulla. Terrori-isku oli yksi Venäjän kerrostalopommi-iskujen sarjasta. Virallisten lähteiden mukaan Ulitsa Gurjanovan iskuissa kuoli 100 ihmistä ja loukkaantui 690. Paikalle rakennettiin kirkko ja pieni aukio muistoksi iskuista. ==Nähtävyyksiä== *Nikolo-Perervinskin luostari () *Ulitsa Gurjanovan kerrostalopommi-isku-uhrien muistokappeli Luokka:Moskovan kaupunginosat
Batticaloa

Batticaloa ( (Maṭṭakkaḷappu), (Maḍakalapuva)) on kaupunki Sri Lankan itäisessä provinssissa. Kaupungin arvioitu asukasluku vuonna 2001 oli 486 447. Kaupungin lähistöllä tapahtui noin 180 ihmistä vaatinut verilöyly vuonna 1990. Syyskuussa 2010 kaupungin lähistöllä sattui räjähdeonnettomuus, jossa kuoli yli 20 ihmistä. Yksi pääsiäisen 2019 pommi-iskuista kohdistui kirkkoon Batticaloassa. == Lähteet == ==Aiheesta muualla== Luokka:Sri Lankan kaupungit
Georgia (vuoden 1995 elokuva)

Georgia on Ulu Grosbardin ohjaama yhdysvaltalainen independent-elokuva vuodelta 1995. Elokuva kertoo Sadiesta, joka etsii laulajasiskoaan Georgiaa. Pääosia näyttelevät Jennifer Jason Leigh ja Mare Winningham. == Aiheesta muualla == * * Luokka:Vuoden 1995 yhdysvaltalaiset elokuvat Luokka:Independent-elokuvat
To-Mera

To-Mera on progressiivinen metalliyhtye, joka on kotoisin Englannin Oxfordshirestä. Yhtyeen omaleimainen musiikki yhdistelee eri metallimusiikin tyylilajien elementtejä jazziin. ==Historia== Erottuaan Without Face -yhtyeestä laulaja Julie Kiss halusi aloittaa uuden yhtyeen. Hän ja basisti Lee Barret perustivat yhtyeen, jonka nimeksi valittiin vanha Egyptiä tarkoittava sana To-Mera. He kutsuivat mukaan unkarilaisen Akos Pirisin soittamaan rumpuja. Kitaristi Tom Maclean löysi tiensä yhtyeeseen onnenpotkun kautta – hän tapasi Kissin Dillinger Escape Planin konsertissa ja tunnisti hänet Without Facen laulajaksi. Kiss kutsui hänet yhtyeeseen, kun kävi ilmi, että heidän musiikkimakunsa ovat samanlaiset. Tällä kokoonpanolla To-Mera nauhoitti ensimmäisen demonsa. Hieman demon nauhoittamisen jälkeen yhtyeeseen löydettiin myös kosketinsoittaja Hugo Sheppard. Demon avulla yhtye onnistui solmimaan sopimuksen Candlelight Recordsin kanssa. Debyyttialbumi Transcendental julkaistiin lokakuussa 2006. Myöhemmin Pirisi jätti yhtyeen, ja hänen tilalleen löydettiin Paul Westwood. Albumin siivittäminä To-Mera pääsi esiintymään isojen yhtyeiden, Emperorin, Dream Theaterin ja Fates Warningin kanssa. Vuonna 2007 myös Sheppard ilmoitti lähtevänsä yhtyeen. Hänen tilalleen värvättiin Haken-yhtyeen Richard Henshall, jota kutsuttiin hänen lempinimellään Hen. Uudella kokoonpanolla To-Mera äänitti ja julkaisi toisen studioalbuminsa Delusions helmikuussa 2008. Julkaisun jälkeen Barret, yhtyeen perustajajäsen, jätti To-Meran. Mark Harrington liittyi yhtyeeseen Barrettin jättämälle paikalle. Yhtye mainosti albumiaan Euroopankiertueella, jossa he soittivat Pain of Salvationin kanssa. Vuoden 2009 alussa To-Mera erosi Candlelight Recordsista. Yhtyeen seuraava julkaisu Earthbound-EP ilmestyi omakustanteena. ==Jäsenet== ===Nykyiset jäsenet=== *Julie Kiss – laulu (2005–) *Tom MacLean – kitara (2005–) *Mark Harrington – basso (2008–) *Paul Westwood – rummut (2006–) *Richard Henshall – kosketinsoittimet (2007–) ===Entiset jäsenet=== *Hugo Sheppard – kosketinsoittimet (2005–2007) *Akos Pirisi – rummut (2005–2006) *Lee Barrett – basso (2005–2008) == Diskografia == * * * (EP) * ==Lähteet== * * ===Viitteet=== ==Aiheesta muualla== *To-Meran viralliset kotisivut * * Luokka:Brittiläiset progressiiviset metalliyhtyeet
Kulosuonmäen kaivos

Kulosuonmäen rautakaivos toimi Karkkilassa vuosina 1817–1888. Paikalla ollut rautamalmi­esiintymä löytyi 1811, ja vuonna 1817 hovioikeuden ylimääräinen kanslisti Arvid Henrik Bökman ja Fiskarsin ruukin entinen johtaja Johan Jacob Dreilick aloittivat malmin louhinnan kaivoksessa. He perustivat 1820 Högforsin ruukin, jossa malmista alettiin valmistaa takkirautaa vuonna 1823 valmistuneessa masuunissa. Ruukissa aloitettiin myös valutuotteiden kuten patojen valmistus. Kaivoksen malmi oli suhteellisen köyhää (pitoisuus 27–30 %), ja sen titaanipitoisuus teki siitä vaikeasti sulatettavaa. Malmia louhittiin aluksi kahdesta ja 1830-luvulla jo kolmesta kuilusta, joista merkittävin oli ns. Aleksanterin kaivos. Vuonna 1824 kaivos tuotti 84 % Suomen rautamalmista (noin 349 tonnia), ja 1830-luvun alussa malmin tuotanto oli keskimäärin 265 tonnia vuodessa. Vuonna 1836 kapteeni Joseph Bremer osti Högforsin ruukin ja Kulosuonmäen kaivoksen. Vanhat kaivannot hylättiin näihin aikoihin malmin ehtymisen vuoksi, ja louhintaa jatkettiin 1837 avatusta ns. uudesta kaivoksesta ja 1840-luvulla avatuista Läntisestä ja Uudesta läntisestä kaivoksesta. Näistä kahdesta jälkimmäisestä oli yhteys vanhaan Aleksanterin kaivokseen, jonka kautta malmi nostettiin maan pinnalle. Vuonna 1853 perustettu Högforsin putlaus- ja valssilaitos mahdollisti myös takomiskelpoisen kankiraudan valmistamisen rautamalmista putlaamalla. Kaivoksen malmintuotanto kasvoi niin, että se oli suurimmillaan noin 850 tonnia vuodessa vuonna 1860. Näihin aikoihin kuitenkin järvimalmi ja parempilaatuinen ruotsalainen rautamalmi alkoivat syrjäyttää kotimaista vuorimalmia. Högforsin ruukki alkoi käyttää pääasiassa järvimalmia omassa raudanvalmistuksessaan, mutta myös Kulosuonmäen malmia käytettiin aina 1880-luvulle saakka. Kaivoksesta louhittiin sen toiminta-aikana vuosina 1817–1888 yhteensä 25 160 tonnia rautamalmia. Kaivoksessa työskenteli keskimäärin 15 miestä. Nykyisin Kulosuonmäen kaivoksesta on jäljellä vain veden täyttämät noin 90 metriä syvät kaivoskuilut sekä jätekivikasat. Entinen kaivos sijaitsee Valtatie 2:n varrella noin 8 kilometriä Karkkilasta Poriin päin. Paikalla sijaitsee kaivoksen muistolaatta. == Lähteet == * Karkkilan ruukkimuseo : Kulosuonmäen kaivoksen historiaa Luokka:Karkkilan rakennukset ja rakennelmat Luokka:Suomen kaivokset
Jarno Paalasmaa

Jarno Paalasmaa (s. 1972) on kasvatusvaikuttaja, tietokirjailija ja rehtori. Hän on toiminut Steiner­kasvatuksen liiton (2009–2012) ja sen edeltäjän Steinerpedagogiikan seuran (2007–2009) puheenjohtajana. Hän on työskennellyt myös Opetushallituksen opetussuunnitelman perusteita laativan työryhmän jäsenenä sekä Karvin arviointiryhmän jäsenenä. Paalasmaa on toiminut pitkään steinerkoulun opettajana sekä luokanopettajan että historian opettajan tehtävissä. Hän toimii Vantaan seudun steinerkoulussa rehtorina. Lisäksi hän toimii aikuiskouluttajana muun muassa Snellman-korkeakoulussa. Paalasmaa kirjoitti Opettaja-lehteen säännöllisesti kirja-arvosteluita vuodesta 1997 vuoteen 2015. Hän on toimittanut myös Steinerkasvatus-lehteä. Paalasmaa käsittelee useissa kirjoituksissaan ajankohtaisia kouluelämän kysymyksiä, tunnekasvatusta, ihmiskäsitystä, sivistystä ja arvoja. Paalasmaa on kasvatustieteen maisteri ja väitöskirjatutkija Tampereen yliopistossa. Hänellä on rehtorin kelpoisuuden lisäksi historian aineopettajan, peruskoulun luokanopettajan ja steinerkoulun luokanopettajan koulutus. Maailman parhaat kasvatusajatukset -kirjassa Paalasmaa tuo esiin humanistisen kasvatusajattelun ydintä kasvatuksen historiaan ja filosofiaan perustuen. Yle Areenaan tehdyssä Podcast-sarjassa Kasvatusviisautta kiireisille hän soveltaa kasvatuksen klassikkojen oivalluksia myös kotikasvatuksen käytäntöihin.Kasvatusviisautta kiireisille. Yle. Vuonna 2021 häneltä ilmestyi saman podcastin nimeä kantava teos. Erityisesti 2020-luvun alusta lähtien Paalasmaa on tuonut esiin kaverivanhemmuuden yleistymistä Kyseessä on lapselle haitallinen kasvatustyyli, jossa lapselle on annettu ikävaiheeseensa nähden liikaa valtaa ja vastuuta. Vapaus ja rajat. Kaverivanhemmuudesta kasvattajaksi -kirja on vapauden ja rajojen oikeata suhdetta etsivä kasvatusopas vanhemmille. == Teoksia == * Omassa rytmissä. Steinerkoulun idea ja käytännön sovellukset. Opetus 2000-sarja. Ps-kustannus. 2009. * Toim. Lapsesta käsin. Kasvatuksen ja opetuksen vaihtoehtoja. Opetus 2000-sarja. Ps-kustannus. 2011. * Steinerkoulun tulo Suomeen. Miten vaihtoehtopedagogiikka juurtui osaksi suomalaista koulua. Steinerkasvatuksen liitto. 2011. * Aktivoi oppilaasi. Opetus 2000-sarja. Ps- kustannus. 2014. * Maailman parhaat kasvatusajatukset. Into Kustannus. 2016. * Steinerkoulun ABC. Leikistä luovaan ajatteluun. Into Kustannus. 2019. *Kasvatusviisautta kiireisille. Into Kustannus 2021. *Vapaus ja rajat. Kaverivanhemmuudesta kasvattajaksi. Viisas Elämä 2024. == Lähteet == == Aiheesta muualla == * Jarno Paalasmaa: Uhanalaisen viisauden lähteillä. Opettaja-lehti 27.12.2017. * Jarno Paalasmaa: https://www.maaseuduntulevaisuus.fi/lukemisto/240693cd-6e57-4fdd-8c51-4b1dd895da7d Maaseudun Tulevaisuus 21.2.2024 * Jarno Paalasmaa: https://www.hs.fi/elama/art-2000002918673.html Helsingin Sanomat 1.9.2016. Luokka:Suomalaiset opettajat Luokka:Suomalaiset tietokirjailijat Luokka:Vuonna 1972 syntyneet Luokka:Elävät henkilöt
Lahden Palloseura

Lahden Palloseura (LaPS) oli lahtelainen jalkapalloseura. LaPSin joukkue pelasi Suomen toiseksi korkeimmalla sarjatasolla Suomensarjassa kausina 1967–1970. Kaudella 1967 se jakoi 31 pisteellään sarjan itälohkon kärkipaikan Helsingin Ponnistuksen kanssa, mutta hävisi uusintaottelun lohkovoitosta maalein 5–3 jatkoajan jälkeen. Ponnistus pääsi nousukarsintoihin ja nousi SM- sarjaan. 1970-luvun alun sarjauudistuksen jälkeen LaPSin sarjatasoja olivat I divisioona kaudella 1975 ja II divisioona kausina 1973–1974, 1976–1978 ja 1980–1982. LaPSissa pelasi useita Lahden Reippaan SM-sarjajoukkueessa ja Suomen maajoukkueessa esiintyneitä pelaajia kuten Raimo Hukka, Keijo Hurri, Timo Kautonen, Pekka Kosonen, Olavi Litmanen ja Ismo Niskakoski. == Lähteet == Luokka:Lahtelaiset urheiluseurat Luokka:Suomalaiset jalkapalloseurat
Kshatriyat

Kshatriya () on yksi neljästä hindulaisuuden varnasta eli pääkastista. Kasti on pääkasteista toiseksi ylin, sen muodostavat sotilaat ja aateliset. Kshatriyat suojelevat yhteiskuntaa ja pitävät järjestystä yllä. ==Lähteet== Luokka:Intian kastilaitos
Marttilan Murto

Marttilan Murto on Marttilassa Varsinais-Suomessa toimiva, vuonna 1906 perustettu urheilun yleisseura, jonka pääurheilumuodot ovat hiihto, yleisurheilu ja palloilu. Seurassa on noin 700 jäsentä, mikä tarkoittaa sitä, että joka kolmas marttilalainen on seuran jäsen. Murto on paikkakunnan ainoa urheiluseura. == Kuuluisia Murtolaisia == *Pasi Mattila *Ossi-Pekka Valta Luokka:Suomalaiset urheilun yleisseurat Luokka:Marttila Luokka:Vuonna 1906 perustetut urheiluseurat
Emanuelintyyli

Emanuelintyyli eli manoeltyyli on portugalilainen rakennus- ja koristetyyli, jossa on aineksia gotiikasta ja renessanssista. Tyylin edustajia olivat esimerkiksi Diogo ja Francisco de Arruda. Tyyli on nimetty vuosina 1495–1521 hallinneen Portugalin kuningas Emanuel I:n mukaan. Hänestä käytetään myös nimimuotoa Manuel Onnekas. Emanuelintyylin espanjalainen vastine on platereskityyli.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== Luokka:Gotiikka Luokka:Renessanssin arkkitehtuuri Luokka:Portugalilainen kulttuuri
Juuso Honka

Juuso Honka (s. 11. maaliskuuta 1990 Turku) on suomalainen uransa lopettanut jääkiekkoilija. Isokokoisen Hongan vahvuuksiin kuuluivat ulottuvuus, kaksinkamppailut, röyhkeys ja energisyys. Hänen heikkouksiinsa kuuluivat pelinlukutaito, ajoittainen kiekon liikahautominen ja kiekonkatsominen pelin sijasta.Juuso Honka – TUTO – MESTIS – Jatkoaika.com – Kaikki jääkiekosta ==Ura== ===Seuraura=== Laitahyökkääjänä pelaava Honka on Turun Palloseuran kasvatti. Hän voitti B-nuorten SM-hopeaa vuonna 2007. Honka siirtyi Hämeenlinnan Pallokerhoon kaudeksi 2007–2008 ja voitti myös siellä B-nuorten hopeaa keväällä 2008.EliteProspects Kausina 2008–2009 ja 2009–2010 Honka pelasi yhteensä viisi Mestis-ottelua alle 20-vuotiaiden maajoukkueessa tehopistein 1+1=2. Honka teki SM-liigadebyyttinsä kauden 2010–2011 avauskierroksella 16. syyskuuta 2010 vieraissa kasvattajaseuraansa TPS:ää vastaan. Hän sai ottelussa jääaikaa 7.42 minuuttia. Seuraavassa ottelussa 17. syyskuuta 2010 Honka teki SM-liigauransa ensimmäisen maalin kotiavauksessa Tampereen Ilvestä vastaan. Hänet palkittiin ottelun Ilta-Sanomien kahden tähden tähtipelaajana. Yhteensä Honka pelasi kauden aikana SM-liigassa 28 runkosarjaottelua tehden neljä maalia sekä kaksi playoff-ottelua tehopistein 1+1=2. Hän kuului HPK:n kauden suurimpiin yllättäjiin ja oli kevään 2011 pudotuspeleissä joukkueen parhaita hyökkääjiä. Hän pelasi myös kolme ottelua lainalla Mestis-joukkue Lempäälän Kisassa. Helmikuussa 2011 Honka teki kaksivuotisen jatkosopimuksen HPK:n kanssa. Hän pelasi kaudella 2011–2012 kuitenkin vain kuusi ottelua loukkaantumisten takia ja ne pilasivat Hongalta myös koko kauden 2012–2013. Kauden 2013–2014 kynnyksellä hän siirtyi vuoden mittaisella sopimuksella sarjatasoa alemmas TuToon. ===Maajoukkueura=== Honka on pelannut viisi nuorten ja 11 poikien maaottelua. ==Tilastot== 2006–2007 TPS A-SM 5 0 0 0 4 – – – – – 2007–2008 HPK A-SM 12 0 1 1 8 – – – – – 2008–2009 Suomi U20 Mestis 2 1 0 1 0 – – – – – HPK A-SM 39 12 11 23 50 4 1 1 2 0 2009–2010 Suomi U20 Mestis 3 0 1 1 0 – – – – – HPK A-SM 25 8 11 19 22 1 0 0 0 4 2010–2011 LeKi Mestis 3 0 0 0 0 – – – – – HPK SM-liiga 28 4 0 4 8 2 1 1 2 0 2011–2012 HPK SM-liiga 6 0 0 0 4 – – – – – 2012–2013 ei pelannut 2 kautta yhteensä SM-liiga 34 4 0 4 12 2 1 1 2 0 ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1990 syntyneet Luokka:Elävät henkilöt
Tommi Virtanen

Tommi Virtanen (s. 4. maaliskuuta 1989 Turku) on suomalainen jääkiekkomaalivahti. Hän pelasi yhden ottelun SM-liigassa Turun Palloseuran joukkueessa sekä useita kausia Mestiksessä varsinkin TuTo Hockeyn joukkueessa. Uransa lopulla hän pelasi kauden 2014–2015 Itävallassa Lustenaun ja kauden 2015–2016 Ranskassa Lyonin joukkueessa. == Lähteet == * Luokka:Suomalaiset jääkiekkomaalivahdit Luokka:Vuonna 1989 syntyneet Luokka:Elävät henkilöt
Tilastoviranomainen

Tilastoviranomainen on valtion virasto, joka huolehtii yhteiskuntaoloja kuvaavien tilastojen laatimisesta kansalaisten ja yhteisöjen käyttöön. Tällaisen viranomaisen tehtävänä on varmistaa tilastotiedon saanti yhteiskunnan päätöksenteon ja suunnittelun pohjaksi sekä toteuttaa kansainväliseen tilastoyhteistyöhön liittyvät velvoitteet, kuten esimerkiksi Euroopan unionin tilastoviranomaisen Eurostatin asettamat vaatimukset. ==Tilastoviranomaiset Suomessa== Suomessa tilastolaissa määritellään neljä tilastoviranomaista. Niillä on oikeus kerätä tietoja tilastotarkoituksiin laissa säädetyn tiedonantovelvollisuuden perusteella. * Tilastokeskus * Luonnonvarakeskus * Terveyden ja hyvinvoinnin laitos * Tulli Tilastokeskus määritellään laissa valtion tilastotoimen yleisviranomaiseksi, jonka tehtävänä on johtaa ja kehittää valtion tilastotointa. Tilastokeskus laatii noin kolme neljäsosaa virallisista tilastoista. Tilastoja laativat myös muut viranomaiset, joita ovat: * Ilmatieteen laitos * Liikenne- ja viestintävirasto Traficom * Maanmittauslaitos * Maahanmuuttovirasto * Suomen ympäristökeskus * Työ- ja elinkeinoministeriö * Työterveyslaitos Valtion budjettitalouden ulkopuolisia virallisten tilastojen tuottajia ovat lisäksi: * Eläketurvakeskus * Kansaneläkelaitos Lisäksi Suomen Pankki on osana Euroopan keskuspankkijärjestelmää tilastoviranomainen, mutta Suomen valtion tilastotoimessa sillä ei ole tilastoviranomaisasemaa. ==Lähteet== * Tilastokeskus - Valtion tilastotoimi * Tilastolaki, 2–3 §. === Viitteet === Luokka:Viranomaiset
Marja Björk

Marja Björk (s. 1958 Lieksa) on suomalainen kirjailija. Koulutukseltaan Björk on oikeustieteen kandidaatti. Vuonna 2016 Björk palkittiin Lieksan taidepalkinnolla. Björkin romaanien aiheina ovat olleet lapsen hyväksikäyttö (Posliini, 2008), keski-ikäisten parisuhteen kuvaus (Puuma, 2010) ja suuren muuton aikana tehdaspaikkakunnalla kasvaneen tytön tarina (Prole, 2012). Björkin neljäs romaani Poika oli vuoden 2013 Finlandia Junior -palkintoehdokas. Se palkittiin vuoden 2014 Nuori Aleksis -palkinnolla. Teos perustuu Björkin transsukupuolisen lapsen kokemuksiin. Syksyllä 2014 ilmestyi Björkin viides romaani Mustalaisäidin kehtolaulu, joka kuvaa romaninaisten elämää. Björkin kuudes romaani Lainaa vain on kertomus 1990-luvun alun Lama- Suomesta. Lieksasta kotoisin oleva Björk on asunut pääkaupunkiseudulla vuodesta 1993 ja Helsingin Kalliossa vuodesta 2000. Hän kirjoittaa kakkoskodissaan Lieksan Jongunjoella. Björk on naimisissa ja hänellä on kaksi aikuista lasta. == Teoksia == * * * * * * Lainaa vain. Helsinki: Like, 2016. ISBN 978-952-01-1449-7. * Jongen. Antwerpen: Middernacht Pers, 2014. ISBN 978-907-22-5982-0 * Dreng. Udgivet på dansk: Turbine, 2015 ISBN 978-87-406-0579-2 == Lähteet == == Aiheesta muualla == * Marja Björk Kirjasampo.fi:ssä * Marja Björk Ylen Aamu-tv:ssä (1.9.2010) Ylen Elävä arkisto. * Öppna dörrar http://areena.yle.fi/1-4172835 Luokka:Suomalaiset kirjailijat Luokka:Suomalaiset juristit Luokka:Vuonna 1958 syntyneet Luokka:Elävät henkilöt
Ehdollepano

Ehdollepano eli virkaehdotus on eräiden virkojen ja toimien täyttämisessä käytettävä menettely. Siihen osallistuu ainakin kaksi eriasteista viranomaista. Ehdollepanon tekee nimittävää viranomaista alempi viranomainen esittämällä ketkä hakijoista ovat sen käsityksen mukaan ansioituneimpia. Ehdollepanossa asetetaan tavallisesti kolme hakijaa pätevyysjärjestykseen säädöksissä määrättyjen perusteiden mukaisesti. Nimittävän viranomaisen ei ole pakko valita virkaan tai toimeen ensimmäiselle sijalle asetettua, vaan se voi valita jonkun muunkin ehdollepannuista edellyttäen, että tämä täyttää kelpoisuusvaatimukset. Hakijoilla on oikeus valittaa ehdollepanosta.Otavan iso tietosanakirja, Otava 1960–1965, hakusana ehdollepano.Uusi tietosanakirja, Tietosanakirja oy 1960–1966, hakusana ehdollepano. Virkanimitys voi olla suora, jolloin sen tekee viran tai toimen haettavaksi julistanut viranomainen. Kun nimitysprosessiin osallistuu ainakin kaksi eriasteista viranomaista, tehdään joko ehdollepano tai virkaesitys, jossa nimitettäväksi ehdotetaan vain yhtä henkilöä.Uusi tietosanakirja, hakusana virkanimitys. ==Lähteet== Luokka:Hallinto-oikeus
Nashvillen taistelu

Nashvillen taistelu oli Yhdysvaltain sisällissotaan kuulunut taistelu. Se käytiin 15. – 16. joulukuuta 1864 etelävaltioiden ja pohjoisvaltioiden joukkojen välillä. Pohjoisvaltioiden joukkoja komensi kenraali George H. Thomas ja etelävaltioiden kenraali John Bell Hood. Pohjoisvaltiot voittivat taistelun. == Taustaa == Kenraali William Tecumseh Sherman oli hyökännyt keväällä 1864 Tennesseestä Atlantaa kohti. Hän valtasi kaupungin syyskuussa. Sherman ei kuitenkaan pystynyt tuhoamaan alueella operoinutta etelävaltioiden armeijaa, jota johti Hood. Shermanin yhteydet tukialueelle pohjoiseen olivat pitkät ja niiden suojaaminen vaati paljon joukkoja. Shermanin tilanne muuttui huonommaksi, kun Hood päätti hylätä kaikki logistiset käsitykset, luikahti Shermanin selustaan ja lähti etenemään luoteeseen kohti Chattanoogaa. Jonkun aikaa Sherman seurasi Hoodia pohjoiseen, mutta lopulta hän irrotti joukoistaan Cumberlandin armeijan Hoodin seuraamiseksi. Cumberlandin armeijaan kuului 62 000 miestä ja sitä komensi kenraali Thomas.Holden Reid Hoodin tavoitteena oli saada koko Shermanin armeija seuraamaan, joten hän ei onnistunut tavoitteessaan. Sen sijaan Sherman sai edetä vapaasti Atlantasta kaakkoon, kun Hood oli hylännyt tärkeimmän sotanäyttämön. Tilanteessa siis vastakkain olleet armeijat liikkuivat vastakkaisiin suuntiin: Hood luoteeseen ja Sherman kaakkoon. == Taistelu == Thomas keskitti päävoimansa Nashvilleen. Hood oli ryhmittynyt kaupungin eteläpuolelle. Nashvillen taistelu alkoi 15. joulukuuta noin kello 10 aamulla, kun pohjoisvaltioiden joukot hyökkäsivät Hoodin vasenta siipeä vastaan. Myöhemmin iltapäivällä Hoodin keskusta joutui vetäytymään taaksepäin sitä vastaan suunnatun hyökkäyksen tieltä. Pohjoisvaltioiden joukot kiersivät Hoodin vasemman sivustan taakse 16. joulukuuta puoleen päivään mennessä. Iltaan mennessä Hoodin vasen siipi lyötiin taistelussa ja hän joutui vetäytymään taistelukentältä. Käytännössä Thomas tuhosi taistelussa Hoodin huonosti huolletun armeijan. == Seuraukset == Hoodin armeijan tuhoaminen varmisti Georgiassa operoineen Shermanin armeijan yhteydet luoteeseen ja Sherman saattoi edetä Georgiasta vapaasti kohti pohjoista. == Lähteet == * === Viitteet === Luokka:Yhdysvaltain sisällissodan taistelut Tennesseessä Luokka:Vuoden 1864 sotahistoria
Purjehdus kesäolympialaisissa 1928

Vuoden 1928 kesäolympialaisten purjehdus järjestettiin 2. - 9\. elokuuta 1928 Alankomaissa IJ:llä. Laji oli olympialaisten ohjelmassa kuudetta kertaa. Mukana oli 127 osanottajaa 23 maasta. Tapahtumia oli kolme. ==Mitalistit== Tapahtuma Kultaa Hopeaa Pronssia 12 jalan kevytvene Sven Thorell Henrik Robert Bertel Broman 6mR Norna Johan Anker Erik Anker Håkon Bryhn Olavi V Hi-Hi Vilhelm Vett Sven Linck Nils Otto Møller Aage Høy-Petersen Peter Schlütter Tutti V Nikolai Vekšin William von Wirén Eberhard Vogdt Georg Faehlmann Andreas Faehlmann H. R. Lehbert 8mR L'Aile VI Donatien Bouché André Derrien Virginie Hériot André Lesauvage Jean Lesieur Carl de la Sablière Hollandia Gerard de Vries Lentsch Lambertus Doedes Hendrik Kersken Johannes van Hoolwerff Cornelis van Staveren Maarten de Wit Sylvia Clarence Hammar Tore Holm Carl Sandblom John Sandblom Philip Sandblom Wilhelm Törsleff ==Mitalitaulukko== 1\. 1 1 0 2 2\. 1 0 1 2 3\. 1 0 0 1 4\. 0 1 0 1 4\. 0 1 0 1 6\. 0 0 1 1 6\. 0 0 1 1 ==Lähteet== *Sailing at the 1928 Amsterdam Summer Games Luokka:Kesäolympialaiset 1928 1928
Uudenkaupungin vanha kirkko

Uudenkaupungin vanha kirkko (ruots. Nystads gamla kyrka) on Uudessakaupungissa sijaitseva kirkko, joka on rakennettu vuosina 1623–1629. Se on muodoltaan pitkäkirkko, siinä oli alun perin muutama pieni ikkuna, maalattia eikä välikattoa. Kirkkoa on varusteltu vähitellen, vuonna 1643 suurennettiin ikkunoita ja tehtiin välikatto. Hankintoihin kuului kaksi kirkonkelloa. Kirkossa olleille haudoille vaadittiin kalkkikivilaattoja tasaisen lattian saamiseksi. Kirkon toisesta päädystä tuli vuonna 1713 venäläisten viljavarasto, toista päätä käytettiin kirkkona. Uusi kolmiosainen välikatto rakennettiin vuonna 1735 ja sisustusta yhtenäistettiin ja kohennettiin. Kirkkoon hankittiin kyntteliköt ja se maalattiin sisältä. Sakasti on rakennettu vuonna 1752 ja kellotapuli vuonna 1775. Kellotapulia käytettiin palontähystystornina vuoteen 1935 asti, ja sodan aikana sieltä käsin tehtiin ilmavalvontaa. Koska kirkko ei ole koskaan palanut ja arvoesineetkin olivat kaupungin porvarien ja papiston mukana Ruotsissa Suuren Pohjan sodan aikana, kirkon esineistö on poikkeuksellisen hyvin säilynyttä, suurin osa on 1600-luvulta. Myös kirkko on hyvin säilynyt 1600-luvun kirkoksi, jossa on 1700-luvun puusisustus. Kun Uudenkaupungin uusi kirkko valmistui vuonna 1863, vanhasta vaille käyttöä jääneestä kirkosta tehtiin museo, ensin sakaristosta vuonna 1895 ja koko kirkosta vuonna 1904. Museo siirrettiin kirkosta pois omaan rakennukseen vuonna 1968, jonka jälkeen vanha kirkko restauroitiin vuosina 1970–1976. Kirkko vihittiin uudelleen käyttöön vuonna 1976, vihkijänä oli uusikaupunkilaissyntyinen silloinen arkkipiispa Martti Simojoki. Vanhassa kirkossa toimitetaan kaikki kesäjan kirkolliset toimitukset. Kirkon vierellä on vanha hautausmaa, jolla oleva sankarihautausmaan muistomerkki on kuvanveistäjä Jussi Vikaisen pronssiveistos vuodelta 1952. Muutoin hautausmaalle ei ole haudattu vuoden 1848 jälkeen. Vanha kirkko sijaitsee Uudenkaupungin puutalokorttelialueella, jonka Museovirasto on määritellyt yhdeksi Suomen valtakunnallisesti merkittävistä rakennetuista kulttuuriympäristöistä. == Lähteet == == Aiheesta muualla == * Uudenkaupungin vanha kirkko muuka.com-sivustolla * Edvin Luotonen : 300-vuotias temppeli, Suomen Kuvalehti, 01.06.1929, nro 22, s. 23, Kansalliskirjaston digitaaliset aineistot Luokka:Uudenkaupungin kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen kivikirkot Luokka:Suomen 1600-luvulla rakennetut rakennukset ja rakennelmat
Juho Peltomaa

Juho ”Jufo” Peltomaa (s. 1971 Hyvinkää) on suomalainen rapmusiikkia esittävä laulaja. Peltomaa on mukana Raptori-yhtyeessä, jossa hän esiintyy taiteilijanimellä JuFo III. Hän on vaikuttanut myös yhtyeessä Allekirjoittanut. Peltomaa on yksi tekoälyä ja robotiikkaa kehittelevän ZenRobotics-yhtiön (alun perin Zendroid) perustajista. Aikaisemmin hän on työskennellyt markkinointijohtajana kännyköiden grafiikkajärjestelmiä suunnitelleessa Hybrid Graphicsissa. Hän on mukana Immersal-nimisessä yhtiössä, joka kehittää suuriin tiloihin tuotua lisättyä todellisuutta. Peltomaa oli RKP:n ehdokas Helsingin vaalipiiristä vuoden 2015 eduskuntavaaleissa, muttei tullut valituksi. Jufo Peltomaa on elokuvantekijä Hannu Peltomaan poika.Sammalisto, Jukka: Taikapeli, As Films Go By -blogi 24. syyskuuta 2013. Viitattu 28.11.2016. ==Lähteet== Luokka:Suomalaiset hip hop -artistit Luokka:Elävät henkilöt Luokka:Vuonna 1971 syntyneet
John Loder

John Loder (oik. John Muir Lowe ) oli brittiläis-yhdysvaltalainen elokuvanäyttelijä. Hänet muistetaan parhaiten elokuvista Kuningas Salomon kaivokset (1937) ja Sabotaasi (1936). == Ura == Loder aloitti elokuvauransa Saksassa 1926 (Rouva ei halua lapsia). Sieltä hän siirtyi Hollywoodiin, jossa hän esiintyi muun muassa Paramountin ensimmäisessä äänielokuvassa The Doctor's Secret (1929). 1930-luvulla hän palasi Britanniaan, jossa hänestä tuli suosittu elokuvatähti. Kun toinen maailmansota syttyi Loder palasi Yhdysvaltoihin, mutta hän sai pääosia vain B-elokuvissa ja pikkurooleja muissa elokuvissa. Hän esiintyi Broadwayllä ennen kuin palasi Britanniaan 1950-luvun alussa. Parin elokuvan jälkeen hän vetäytyi vaimonsa kanssa ranchilleen Argentiinaan. Hän teki vielä kaksi elokuvaa (1965 ja 1970). == Yksityiselämä == Loder oli naimisissa neljä kertaa: *Sophie Kabel, avioero, 1 lapsi *näyttelijä Micheline Cheirel (1936−1941), avioero, 1 lapsi *näyttelijä Hedy Lamarr (1943−1947), avioero, 2 lasta *Evelyn Auff Mordt (1949−1955), avioero *Alba Julia Lagomarsino (1958−1988), liitto kesti Loderin kuolemaan asti. == Valikoitu filmografia == Vuosi Alkuperäinen nimi Suomenkielinen nimi 1933 The Private Life of Henry VIII Henrik VIII:n yksityiselämä 1936 The Man Who Cahnged his Mind 1936 Sabotage Sabotaasi 1937 King Solomon's Mines Kuningas Salomonin kaivokset 1941 How Green Was My Valley Vihreä oli laaksoni 1942 Now, Voyager Uusien tähtien alla 1943 Old Acquaintance Ystävättäriä 1946 The Wife of Monte Cristo Monte Criston vaimo 1947 Dishonored Lady Häväisty nainen == Lähteet == Luokka:Brittiläiset näyttelijät Luokka:Yhdysvaltalaiset elokuvanäyttelijät Luokka:Vuonna 1898 syntyneet Luokka:Vuonna 1988 kuolleet
Diksyratsiini

Diksyratsiini (lääkeainenimi: Esucos) on neurolepti eli antipsykoottinen lääke. Se kuuluu piperidiinisarjan fentiatsiineihin.Lääkkeet ja niiden käyttö, 1977: s. 178 Lääke on yhä edelleen käytössä ulkomailla, mutta sitä ei ole enää saanut Suomesta vuoden 2008 jälkeen. Lääkettä on valmistanut UCB Pharma, ja se on käyttöönotettu arviolta 1970-luvun puolessa välissä. Innovointi tapahtui Saksassa vuonna 1969. Lääkkeen pääasiallisin annostelutapa on ollut suun kautta otettava tabletti, jonka vaikuttavan aineen pitoisuus on joko 10 tai 25 mg.Pharmaca Fennica 1976 - PF-76: s. 73 & 1035. Diksyratsiinia on käytetty ahdistuneisuuden, levottomuuden sekä tuskaisuuden lievitykseen sekä vieroitushoitona alkoholismiin. Se kohottaa masentunutta mielialaa ja auttaa unettomuuteen. Sitä käytetään myös leikkausoperaatioiden esilääkityksenä, joskus myös postoperatiivisen eli leikkauksen jälkeisen pahoinvoinnin ehkäisyyn. Lääkkeen vaikutus kohdistuu keskushermostoon eli neurosentraalisesti. Tabletit tulisi ottaa runsaan nesteen kera. Ateriointi on suositeltavaa samaan yhteyteen lääkkeenoton kanssa. Lääkettä ei pidä käyttää raskaana ollessa, taikka lasta imetettäessä. == Sivuvaikutukset == Diksyratsiinilla toteutetun lääkityksen alkuvaiheissa ilmenee usein väsymystä, mikä saattaa olla voimakastakin. Tarkkaavaisuus ja havaintokyky voivat alentua siten, että koneiden käytön hallinta heikentyy. Autolla ajamista lääkityksen alussa ei suositella, jotta selviäisi tarkemmin lääkkeen vaikutukset käyttäjään. Muita sivuoireita voivat olla: ummetus, lihasnykäykset (tic- liikkeet) ja ihottumat. Mahdollisesti myös muutokset sukupuolisissa kyvyissä taikka haluissa. Lääke vahvistaa muiden sedatiivien sekä alkoholin vaikutusta. == Vasta-aiheita == Täydellistä erityistä vasta-aihetta ei ole, mutta raskaus, imetys ja koomatila sekä maksan sairaudet ja veritaudit ovat epilepsian ja parkinsonismin ohella relevantteja eli aiheellisia kontra-indikaatioita tämän lääkkeen käytölle. ==Lähteet== *Lääkeopas 2008-09 *1976 Lääkevalmisteet/Pharmaca Fennica 1976 - PF-76: s. 73 & 1035\. Julkaisija: Lääketeollisuusyhdistys ry. sekä Lääketuojat ry. Painopaikka: Länsi-Suomi, Rauma, 1976. *Alfering-Olli-Tuomi: Lääkkeet ja niiden käyttö, SHKS, 1977. (s. 178) *Diksyratsiini angstneuroosin hoidossa ===Viitteet=== == Aiheesta muualla == *PubChem: Dixyrazine *Kyoto Encyclopedia of Genes and Genomes (KEGG): Dixyrazine Luokka:Tyypilliset antipsykootit Luokka:Sedatiivit Luokka:Eetterit Luokka:Fenotiatsiinit Luokka:Primääriset alkoholit Luokka:Markkinoilta poistuneet lääkkeet
Kohtalon luoti

Kohtalon luoti () on vuonna 1996 ensi-iltansa saanut yhdysvaltalainen rikosdraama, jonka on ohjannut Julien Temple. Elouvan pääosissa esiintyvät Mickey Rourke, Tupac Shakur, John Enos III, Ted Levine, Adrien Brody ja Donnie Wahlberg. Elokuva julkaistiin kuukausi sen jälkeen, kun Tupac Shakur murhattiin. Elokuva kuvattiin New Yorkissa. ==Juoni== Kohtalon luoti on tarina juutalaisesta Butch Steinistä, joka vapautuu vankilasta kahdeksan vuoden jälkeen. Pian Butch kuitenkin ajautuu taas rikoksiin. Hän aloittaa heroiinin kauppaamisen ja ajautuu vaikeuksiin. ==Rooleissa== Luokka:Julien Templen ohjaamat elokuvat Luokka:Vuoden 1996 yhdysvaltalaiset elokuvat Luokka:Yhdysvaltalaiset rikosdraamaelokuvat
Inhan rautatieasema

Inhan rautatieasema (, ratakm 341,4) on Ähtärissä Hankaveden rannalla sijaitseva rautatieasema. Tampereen–Haapamäen–Seinäjoen välisen päärataosuuden valmistuttua vuonna 29.9.1883 tuli tarpeelliseksi perustaa Hankaveden ja Väliveden kannakselle Ähtäriin pysähdyspaikka, joka oli alkuperäiseltä nimeltään Etserin pysäkki. Vuonna 1970, kun Parkanon oikorata valmistui, asema alkoi menettää merkitystään. Vuonna 1972 Inha muutettiin miehittämättömäksi. Lopulta 1990 henkilöliikenne lopetettiin. Tavaraliikenne asemalle on myös loppunut. Etserin pysäkin ensimmäinen asemarakennus valmistui niin ikään vuonna 1883, mutta se tuhoutui tulipalossa vuonna 1889. Uusi asemarakennus rakennettiin 1891 Oulun radan tyyppipiirustusten mukaisesti ja samassa yhteydessä Etserin nimi muutettiin Inhaksi. Asemarakennusta laajennettiin vuonna 1905. Asemarakennus on nykyään asuinkäytössä. ==Lähteet== == Aiheesta muualla == * Inhan rautatieasema museoviraston sivuilla * Aseman tiedot – VR Luokka:Ähtärin rautatieliikennepaikat
The Boy Bands Have Won

The Boy Bands Have Won, and All the Copyists and the Tribute Bands and the TV Talent Show Producers Have Won, If We Allow Our Culture to Be Shaped by Mimicry, Whether from Lack of Ideas or From Exaggerated Respect. You Should Never Try to Freeze Culture. What You Can Do Is Recycle That Culture. Take Your Older Brother's Hand-Me-Down Jacket and Re-Style It, Re-Fashion It to the Point Where It Becomes Your Own. But Don't Just Regurgitate Creative History, or Hold Art and Music and Literature as Fixed, Untouchable and Kept Under Glass. The People Who Try to 'Guard' Any Particular Form of Music Are, Like the Copyists and Manufactured Bands, Doing It the Worst Disservice, Because the Only Thing That You Can Do to Music That Will Damage It Is Not Change It, Not Make It Your Own. Because Then It Dies, Then It's Over, Then It's Done, and the Boy Bands Have Won, yleisesti lyhennetty muotoon The Boy Bands Have Won, on Chumbawamban vuonna 2008 julkaisema albumi. Albumi jatkaa yhtyeen aiempaa yhteiskuntatietoista linjaa, ja kappaleiden aiheina esiintyvät muun muassa Philip Larkin, itsemurhapommittajat ja sosiaalisen median Internet- sivustot. Levyllä esiintyy Chumbawamba-yhtyeen lisäksi useita muita artisteja kuten Oysterband. Albumin koko nimessä on 865 merkkiä ja se on elokuuhun 2009 mennessä historian pisin musiikkialbumin nimi. == Kappaleet == # # # # # # # # # # # # # # # # # # # # # # # # # == Arviot == * Allmusic: Allmusic review == Lähteet == Luokka:Vuoden 2008 albumit Luokka:Brittiläiset folkalbumit Luokka:Brittiläiset popalbumit
Tommi Antikainen

Tommi Antikainen (s. 28. maaliskuuta 1976 Hyvinkää) on entinen suomalainen jalkapalloilija. Hän oli pelipaikaltaan vasen laitapuolustaja. Antikainen edusti Kuopion Palloseuraa vuosina 1993–2001. Kaudeksi 1994 KuPS nousi Veikkausliigaan ja hän pelasi kaudella 11 ottelussa. KuPS nousi uudestaan Veikkausliigaan kaudelle 2001, mutta Antikainen oli koko kauden loukkaantuneena. Ennen lopettamistaan hän pelasi kauden 2003 Sexypöxyissä. == Lähteet == Luokka:Suomalaiset jalkapalloilijat Luokka:Vuonna 1976 syntyneet Luokka:Elävät henkilöt
Edoardo Piscopo

Edoardo Piscopo (s. 4. helmikuuta 1988 Rooma) on italialainen moottoriurheilija.http://www.driverdb.com/drivers/edoardo-piscopo/ Hän on kilpaillut Formula BMW, Formula Renault, Formula 3 ja Formula 2 -sarjoissa vuosina 2005-2009. Vuosina 2007-2009 hän kilpaili A1 Grand Prix -sarjassa. Vuonna 2008 hän sijoittui toiseksi Italian F3-sarjassa seitsemällä voitollaan. Piscopo sai palkinnoksi testata Ferrarin F1-autoa yhdessä Mirko Bortolottin kanssa. Vuonna 2009 Piscopo kilpaili F2-sarjassa sijoittuen sarjassa kahdenneksitoista 19 pisteellä. Samana vuonna hän kilpaili Aasian GP2-sarjassa ja saavutti kolme pistettä. Vuonna 2010 Piscopo kilpaili Auto GP -sarjassa, jossa hän sijoittui toiseksi. Samana vuonna hän debytoi GP2-sarjassa Trident- tallissa, Italian osakilpailussa jossa hän korvasi Johnny Cecotton. Hän nousi kilpailun viimeisestä lähtöruudusta turva-autojen ja keskeytysten avittamana kilpailun kärkeen ja sijoittui lopulta seitsemänneksi. Sprinttikilpailussa hän starttasi toisesta lähtöruudusta mutta joutui keskeyttämään kolarin seurauksena. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2010 Trident ESP FEA ESP SPR MON FEA MON SPR TUR FEA TUR FEA EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA 7 ITA SPR Kesk. ABU FEA ABU SPR 2 26. == Lähteet == Luokka:Aasian GP2 -kuljettajat Luokka:Elävät henkilöt Luokka:GP2-kuljettajat Luokka:Italialaiset autourheilijat Luokka:Urheilijatyngät Luokka:Vuonna 1988 syntyneet
Yhteinen julistus vanhurskauttamisopista

Yhteinen julistus vanhurskauttamisopista on luterilaisten kirkkojen ja Roomalaiskatolisen kirkon yhteinen julkilausuma vanhurskauttamisesta eli syntien anteeksiantamisesta ja kadotuksesta vapauttamisesta. Julkailausuma allekirjoitettiin 31.10.1999 Augsburgissa. Julistuksen taustana ovat ne tuomiot harhaoppisiksi, jotka annettiin 1500-luvulla Trenton kirkolliskokouksessa ja luterilaisissa tunnustuskirjoissa. Kiistan aiheena oli, miten vanhurskaus Jumalan edessä on ihmisen saavutettavissa tai miten ihminen voi sen saada. Kiistaan liittyen kirkot julistivat toisensa aikoinaan pannaan. Nämä pannaanjulistukset katsotaan julistuksessa vanhentuneiksi. Niitä ei varsinaisesti peruta, vaan todetaan että ne eivät "osu maaliin", toisin sanoen eivät koske kirkkojen oppeja sellaisina kuin ne nykyään yhteisesti ymmärretään. Julistuksen mukaan luterilaisten ja katolilaisten välillä vallitsee nykyään yksimielisyys vanhurskauttamisopin "perustotuuksista". Yhteisesti todetaan myös vanhurskauttamisopin olevan "luovuttamaton kriteeri, joka aina suuntaa kirkon kaiken opetuksen ja toiminnan Kristukseen". Julistuksessa kuitenkin tuodaan esille myös opillisia eroja ja korostetaan, ettei se tee tyhjentävästi selkoa luterilaisesta ja roomalaiskatolisesta vanhurskauttamisopista. Lähtökohtana on, että on monta tapaa ymmärtää vanhurskauttaminen ja siitä on monenlaisia oppeja, mutta allekirjoittaneet tahot voivat yhdessä kuvata, millä tavalla oppi vanhurskauttamisesta voidaan ymmärtää. Yhteinen julistus vanhurskauttamisesta on herättänyt myös paljon arvostelua, eivätkä kaikki luterilaiset kirkot tai kirkkojen sisäiset toimijat edelleenkään hyväksy sitä. Silti julistus on ekumenian suurimpia saavutuksia, ja sillä on suuri käytännöllinen merkitys kirkkojen välisen yhteistyön kannalta. Julistuksesta huolimatta kirkkojen välillä on kuitenkin edelleen merkittäviä opillisia eroja. Vuodesta 2004 lähtien on työstetty laajempaa lausumaa vanhurskauttamisen raamatullisista perusteista. Vuonna 2006 Metodistien maailmanneuvosto liittyi julistuksen allekirjoittajiin Soulissa, Etelä-Koreassa. == Katso myös == * Porvoon kirkkoyhteisö == Lähteet == * Asiakirja suomeksi *http://www.evl.fi/kkh/kt/uutiset/tam97/yvjlopu.txt *http://www.ekumenia.fi/etusivu/ajankohtaista_- _aktuellt/yhteinen_julistus_vanhurskauttamisopista_10_vuotta/ * Vanhurskauttaminen kirkon elämässä: Ruotsin ja Suomen luterilais-katolisen dialogiryhmän raportti. Helsinki 2010 http://apostoli2.evl.fi/julkaisut.nsf/0/58C20A8BFAFFB5D2C225770C0020F116/$file/vanhurskauttaminen.pdf Luokka:Julistukset Luokka:Katolinen kirkko ja ekumenia Luokka:Luterilaiset kirkot Luokka:Katolinen teologia Luokka:Metodismin historia Luokka:Augsburgin historia Luokka:1999
Vuoden 1954 Atlantin hurrikaanikausi

Vuoden 1954 Atlantin hurrikaanikausi alkoi virallisesti 15. kesäkuuta 1954 ja päättyi 15. marraskuuta, mutta tosiasiallisesti kausi jatkui seuraavan vuoden alkuun, koska joulukuussa muodostunut hurrikaani Alice haihtui vasta tällöin. Tällä kaudella kaikki hurrikaanit liikkuivat pitkän matkan pohjois–eteläsuunnassa. Yksikään myrsky ei iskenyt Floridaan tai Meksikonlahden itäosaan, sen sijaan pohjoisempana havaittiin tavanomaista enemmän aktiivisuutta. Hurrikaanit Alice, Carol, Edna, Florence ja Hazel surmasivat yhteensä yli 300 Pohjois-Amerikan mantereen asukasta. ==Myrskyt== ===Alice (Kesäkuu)=== ===Trooppinen myrsky Barbara=== ===Carol=== ===Dolly=== ===Edna=== ===Florence=== Florence muodostui 11. syyskuuta Campenchenlahdella, mistä se liikkui länteen. Se haihtui seuraavana päivänä aiheutettuaan viisi kuolonuhria ja 1,5 miljoonan dollarin vahingot banaaniviljelmille. ===Trooppinen myrsky Gilda=== ===Hurrikaani kahdeksan=== Keski-Atlantilla muodostui 25. syyskuuta trooppinen matalapaine, joka kehittyi hurrikaaniksi 2. lokakuuta. ===Numeroimaton trooppinen matalapaine=== Syys- ja lokakuun vaihteessa Meksikonlahdella muodostui trooppinen matalapaine, joka osui maihin Yhdysvaltain ja Meksikon rajalla 3. lokakuuta. Se haihtui 7. lokakuuta. ===Hazel=== ===Trooppinen myrsky 10=== 16\. marraskuuta muodostui trooppinen matalapaine Pienistä-Antilleista koilliseen. Länteen liikkunut myrsky haihtui 21. marraskuuta. ===Alice (joulukuu)=== Kauden 12. myrsky ja kahdeksas hurrikaani Alice muodostui 30. joulukuuta Keski-Atlantilla ja haihtui 6. tammikuuta. Se on ainoa tunnettu Atlantin hurrikaani, joka on selvinnyt seuraavaan vuoteen. Sint Eustatius, Saint Kitts, Saba ja Anguilla raportoivat vahingoista, jotka nousivat yhteensä 623 000 dollariin. ==Lähteet== == Aiheesta muualla == *
S/S Rotterdam

thumb|Hotellilaiva S/S Rotterdam S/S Rotterdam on vuonna 1958 valmistunut höyrylaiva. Tämä valtamerihöyry kynti meriä vuosituhannen vaihteeseen saakka.Kauppalehti Optio, sivu 62, 16.9.2010 == Laivahotelli == Laiva muutettiin kelluvaksi hotelliksi Saksan ja Puolan telakoilla, ja tuotiin sen jälkeen kotisatamaansa Rotterdamiin, Katendrechtin kaupunginosaan. Sen toivottiin virkistävän tätä hieman epämääräistä aluetta. Sinne onkin tullut laivahotellin vanavedessä uusia kauppoja ja ravintoloita. Aluksessa on 257 hotellihuonetta, museo, pari ravintolaa ja teatteri. == Lähteet == Luokka:Rotterdam Luokka:Höyrylaivat
Sara Carbonero

Sara Carbonero Arévalo (s. 3. helmikuuta 1984 Corral de Almaguer) on espanjalainen Telecinco-kanavan tv-kuuluttaja ja urheilutoimittaja. Heinäkuussa 2010 miestenlehti FHM valitsi hänet maailman seksikkäimmäksi urheilutoimittajaksihttp://www.fhmonline.com/site/content/article.aspx?id=41540 . Carboneron puoliso on Espanjan jalkapallomaajoukkueen ja FC Porton maalivahti Iker Casillas.http://news.bbc.co.uk/2/hi/europe/10340039.stmhttp://www.dailymail.co.uk/sport/sportsnews/article-3515685/Spain- goalkeeper-Iker-Casillas-marries-sports-reporter-Sara-Carbonero-secret.html Carbonero tuli kuuluisaksi, kun Casillas suuteli häntä haastattelussa sen jälkeen, kun Espanja oli voittanut maailmanmestaruuden vuonna 2010. == Lähteet == Luokka:Espanjalaiset toimittajat Luokka:Televisiotoimittajat Luokka:Urheilutoimittajat Luokka:Vuonna 1984 syntyneet Luokka:Elävät henkilöt
Winnipeg Arena

Winnipeg Arena oli Kanadan Winnipegissä sijainnut jäähalli, joka toimi vuosina 1972–1996 Winnipeg Jetsin kotiareenana. Areena purettiin vuonna 2006 ja sen korvasi uusi areena nimeltään MTS Centre. == Lähteet == Luokka:Kanadan jäähallit Luokka:Winnipegin rakennukset ja rakennelmat Luokka:Winnipegin urheilu Luokka:Entiset rakennukset ja rakennelmat
Reaalikorko

Reaalikorko tarkoittaa korkoa, josta on poistettu inflaation tai deflaation vaikutus.Taloustiedon taloussanasto, Taloustieto r.y. 1987, ISBN 951-628-145-1. Hakusana reaalikorko. Reaalikorko lasketaan vähentämällä nimelliskorosta odotettu tai todellinen inflaatio: :reaalikorko = nimelliskorko - inflaatio Inflaation vallitessa rahan arvon heikkenee. Silloin reaalikorko on nimelliskorkoa pienempi. == Negatiivinen reaalikorko == Reaalikorko on negatiivinen, jos inflaatio on suurempi kuin nimelliskorko. Jos talletuksen reaalikorko on negatiivinen, tallettajan ostovoima heikkenee. Lainanottajan kannalta taas negatiivinen reaalikorko merkitsee huojennusta.Miinuskorko kuppaa tallettajaa Negatiivinen reaalikorko kannustaa vähentämään säästämistä ja lisäämään kulutusta ja investointeja. Euroopan keskuspankki on 2010-luvulla tavoitellut negatiivista reaalikorkoa ja yrittänyt siten elvyttää euroalueen taloutta. == Katso myös == * Efektiivinen korko * Nimelliskorko * Todellinen vuosikorko == Lähteet == Luokka:Taloustieteen käsitteet Luokka:Korko
Gabriel-synteesi

Gabriel-synteesi on primääristen amiinien synteesissä käytettävä menetelmä. Se on nimetty kehittäjänsä saksalaisen kemistin Sigmund Gabrielin mukaan ja hän julkaisi sen vuonna 1887. Reaktion lähtöaineet ovat alkyylihalidi ja kaliumftaali-imidi. Synteesin etuna on sen tehokkuus. ==Mekanismi== Gabriel synteesin ensimmäinen vaihe on toisen kertaluvun nukleofiilinen substituutioreaktio. Kaliumftalimidi on nukleofiilinen ja hyökkää alkyylihalidiin. Tällöin muodostuu N-alkyyliftaali-imidi. Seuraavassa vaiheessa N-alkyyliftaali-imidi reagoi hydratsiinin kanssa nukleofiilisellä additioreaktiolla, jota seuraa protonien luovutus ja tetraedrimäisen välituotteen hajottaminen emäksellä tai hapolla. Lopputuotteina muodostuu primäärinen amiini ja ftalyylihydratsiini. animaatio ==Muunnokset ja käyttö== Alkuperäisen Gabriel-synteesin käyttökelpoisuutta rajoittivat reaktion vaikeat olosuhteet. Se tapahtui 120-240 celsiusasteen lämpötilassa ja välituotteen hajottamiseen käytettiin voimakkaita happoja tai emäksiä. Tämä rajoitti kuumuudelle ja hapoille tai emäksille herkkien yhdisteiden synteesiä. Synteesistä kehitettiin Ing-Manske-menetelmä, jossa käytettiin hydratsiinin etanoliliuosta, jonka seurauksena lämpötilaa pystyttiin alentamaan. Myös ftaali-imidin korvaavia matalammissa lämpötiloissa samalla tavoin reagoivia yhdisteitä on kehitetty. Gabriel-synteesiä käytetään valmistettaessa lääkeaineiden synteeseissä tarvittavaa 2,6-difluorobentsyyliamiinia, jota on hankala valmistaa muilla tavoin. Synteesiä ja sen johdannaisia voidaan hyödyntää myös aminohappojen ja eräiden luonnonaineiden kuten peramiinin, swainsoniinin ja kastanospermiinin synteesiin. Eräät Gabriel-synteesin johdannaismenetelmät ovat hyvin selektiivisiä. ==Lähteet== == Aiheesta muualla == Luokka:Orgaaniset reaktiot